CELEX: C2006/224/21
Language: el
Date: 2006-09-16 00:00:00
Title: Υπόθεση C-103/05: Απόφαση του Δικαστηρίου (δεύτερο τμήμα) της 13ης Ιουλίου 2006 (αίτηση του Oberster Gerichtshof — Αυστρία για την έκδοση προδικαστικής αποφάσεως) — Reisch Montage AG κατά Kiesel Baumaschinen Handels GmbH (Κανονισμός (EΚ) 44/2001 — Άρθρο 6, σημείο 1 — Πλείονες εναγόμενοι — Αγωγή ασκηθείσα εντός κράτους μέλους κατά εναγομένου κηρυχθέντος σε πτώχευση ο οποίος κατοικεί ή εδρεύει στο κράτος αυτό και ομοδίκου εναγομένου ο οποίος κατοικεί ή εδρεύει σε άλλο κράτος μέλος — Απαράδεκτη η αγωγή κατά του κηρυχθέντος σε πτώχευση εναγομένου — Αρμοδιότητα του δικάζοντος δικαστηρίου και ως προς τον ομόδικο εναγόμενο)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/12
            
         Απόφαση του Δικαστηρίου (δεύτερο τμήμα) της 13ης Ιουλίου 2006 (αίτηση του Oberster Gerichtshof — Αυστρία για την έκδοση προδικαστικής αποφάσεως) — Reisch Montage AG κατά Kiesel Baumaschinen Handels GmbH
   (Υπόθεση C-103/05) (1)
   
   (Κανονισμός (EΚ) 44/2001 - Άρθρο 6, σημείο 1 - Πλείονες εναγόμενοι - Αγωγή ασκηθείσα εντός κράτους μέλους κατά εναγομένου κηρυχθέντος σε πτώχευση ο οποίος κατοικεί ή εδρεύει στο κράτος αυτό και ομοδίκου εναγομένου ο οποίος κατοικεί ή εδρεύει σε άλλο κράτος μέλος - Απαράδεκτη η αγωγή κατά του κηρυχθέντος σε πτώχευση εναγομένου - Αρμοδιότητα του δικάζοντος δικαστηρίου και ως προς τον ομόδικο εναγόμενο)
   (2006/C 224/21)
   Γλώσσα διαδικασίας: η γερμανική
   Αιτούν δικαστήριο
   Oberster Gerichtshof
   Διάδικοι στην υπόθεση της κύριας δίκης
   Reisch Montage AG
   κατά
   Kiesel Baumaschinen Handels GmbH
   Αντικείμενο της υποθέσεως
   Αίτηση εκδόσεως προδικαστικής αποφάσεως — Oberster Gerichtshof — Ερμηνεία του άρθρου 6, παράγραφος 1, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (EE L 12, σ. 1) — Παθητική ομοδικία — Αγωγή ασκηθείσα ενώπιον δικαστηρίου συμβαλλόμενου κράτους η οποία στρέφεται κατά προσώπου που κατοικεί σε αυτό το κράτος και κατά ομοδίκου του που κατοικεί σε άλλο συμβαλλόμενο κράτος — Ζήτημα απαραδέκτου της αγωγής που στρέφεται κατά του εν λόγω προσώπου που τελεί σε πτώχευση — Αρμοδιότητα του επιληφθέντος δικαστηρίου έναντι του ομοδίκου
   Διατακτικό της αποφάσεως
   Το άρθρο 6, σημείο 1, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις πρέπει να ερμηνευθεί υπό την έννοια ότι, σε περιπτώσεις όπως η υπόθεση της κύριας δίκης, μπορεί να γίνει επίκληση της διατάξεως αυτής στο πλαίσιο αγωγής ασκηθείσας εντός κράτους μέλους κατά εναγομένου ο οποίος κατοικεί ή εδρεύει στο εν λόγω κράτος μέλος και ομοδίκου εναγομένου ο οποίος κατοικεί ή εδρεύει σε άλλο κράτος μέλος, ακόμη και όταν η αγωγή αυτή έχει κηρυχθεί, από την άσκησή της, απαράδεκτη ως προς τον πρώτο εναγόμενο βάσει εθνικής κανονιστικής ρυθμίσεως.
   
      (1)  ΕΕ C 132 της 28.5.2005.